মুম্বই ও চেন্নাইয়ের পর ভারতের তৃতীয় শহর হিসেবে মনোরেল উপহার পেতে পারে কলকাতা৷ হিডকোর উদ্যোগে প্রস্তাবিত এই মনোরেল চলবে উল্টোডাঙা থেকে নিউ টাউন পর্যন্ত৷ গড়িয়া থেকে বিমানবন্দর পর্যন্ত মেট্রোরেলের অনেকটাই যাচ্ছে নিউ টাউনের ভিতর দিয়ে৷ ইস্ট-ওয়েস্ট মেট্রোও নিউ টাউনের দোরগোড়া থেকে পথ চলা শুরু করবে৷ প্রস্তাবিত নকশা অনুযায়ী মনোরেল ছুটবে উল্টোডাঙা থেকে নিউ টাউন, ভায়া সল্টলেক৷ বদলে যাওয়া শহরের আকাশরেখায় নতুন পালক জুড়ে দেবে মনোরেল৷